ΑΠΌΦΑΣΗ ΤΟΥ ΣΥΜΒΟΥΛΊΟΥ της 1ης Οκτωβρίου 2007 για το διορισμό ενός μέλους της συμβουλευτικής επιτροπής του οργανισμού εφοδιασμού της Ευρατόμ (2007/652/Ευρατόμ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 54 δεύτερο και τρίτο εδάφιο, το άρθρο X του καταστατικού του οργανισμού εφοδιασμού της Ευρατόμ (1), όπως τροποποιήθηκε τελευταία με την απόφαση 95/1/ΕΚ, Ευρατόμ, ΕΚΑΧ του Συμβουλίου, της 1ης Ιανουαρίου 1995 (2), την απόφαση 2007/514/Ευρατόμ του Συμβουλίου, της 10ης Ιουλίου 2007, για το διορισμό μελών της συμβουλευτικής επιτροπής του οργανισμού εφοδιασμού της Ευρατόμ (3), τη γνώμη της Επιτροπής, Εκτιμώντας τα ακόλουθα: (1) Έχει μείνει κενή μια θέση μέλους της προαναφερόμενης επιτροπής λόγω παραίτησης του κ. Jean-Luc SALANAVE, η οποία γνωστοποιήθηκε στο Συμβούλιο την 1η Αυγούστου 2007. (2) Πρέπει να πληρωθεί η θέση αυτή. (3) Την υποψηφιότητα που πρότεινε η γαλλική κυβέρνηση την 1η Αυγούστου 2007, ΑΠΟΦΑΣΙΖΕΙ: Άρθρο μόνο Ο κ. Jean-Michel GUIHEUX διορίζεται μέλος της συμβουλευτικής επιτροπής του οργανισμού εφοδιασμού της Ευρατόμ για το υπόλοιπο της θητείας αυτής της επιτροπής, δηλαδή έως τις 28 Μαρτίου 2009. Λουξεμβούργο, 1 Οκτωβρίου 2007.

[Source: multi_eurlex | Tokens: 1141]